Sumarbústaður við Langá brann til grunna í morgun Sumarbústaður í landi Litlu-Brekku á Mýrum , skammt frá Langá , brann til kaldra kola um fimmleytið í morgun . Slökkviliðið Borgarbyggðar var komið á vettvang tíu mínútum eftir útkall en þá var bústaðurinn brunninn . Hann var mannlaus . Bústaðurinn var stór og veglegur og stóð í þyrpingu nokkurra bústaða í landi Litlu-Brekku á lóð sem nefnist Vörðuháls 3 . Ekki er vitað um eldsupptök , en veður var stillt og voru aðrir bústaðir í nágrenninu ekki í hættu að sögn lögreglu og slökkviliðs .